Nordjyllands Politi advarer mod tricktyverier. Der er nemlig begået tre på få timer.

Tre tilfælde af tricktyveri på få timer, får nu Nordjyllands Politi til at advare mod at give følsomme oplysninger ud over telefonen. Tre ældre medborgere har nemlig videregivet oplysninger om deres kontonummer, dankortnummer og pinkoder. - Så sker der hurtigt herefter misbrug. I flere tilfælde har man konstateret, at der er hævet penge uretmæssigt, siger vagtchef Karsten Højrup fra Nordjyllands politi. I de tre tilfælde er ældre medborgere blevet kontaktet af nogen, der udgiver sig for at være banken, og som siger, at der er et problem med offerets konto, og at banken nu sætter alt ind på at redde deres økonomi. Men for at gøre det, skal de bruge en masse oplysninger, og på den måde lokker gerningsmændene både kontonummer, kortnummer og pinkoder ud af ofrene. - Vær nu opmærksom på, når folk ringer og udgiver sig for at være banken. Banken vil aldrig henvende sig på den her måde, lyder det fra Karsten Højrup. - Vi håber på, at vi ved at gå ud på den her måde kan dæmme op for det,